മോട്ടറോള എഡ്ജ് 20 പ്രീഓര്ഡറുകള് നാളെ ആരംഭിക്കും, ഇന്ത്യയില് വില്പ്പന മാറ്റിവച്ചു കഴിഞ്ഞയാഴ്ച്ച മോട്ടോറോള ഇന്ത്യയില് പുതിയ മിഡ് റേഞ്ച് സ്മാര്ട്ട്ഫോണുകളായ എഡ്ജ് 20, എഡ്ജ് 20 ഫ്യൂഷന് എന്നിവ പുറത്തിറക്കി. എഡ്ജ് 20 വില്പ്പന ഓഗസ്റ്റ് 24 ന് ആരംഭിക്കുമെന്ന് പ്രതീക്ഷിച്ചിരുന്നെങ്കിലും ഫ്യൂഷന് വേരിയന്റിന്റെ വില്പ്പന ഓഗസ്റ്റ് 27 ന് നടത്തുമെന്ന് സ്ഥിതികരിച്ചിരുന്നു. എന്നാല്, എഡ്ജ് 20 വേരിയന്റിന്റെ വില്പ്പന നടക്കില്ലെന്ന് ഇപ്പോള് കമ്ബനി അറിയിച്ചിരിക്കുകയാണ്. ചില അപ്രതീക്ഷിത സാഹചര്യങ്ങള് കാരണം നാളെ വാങ്ങാന് എഡ്ജ് 20 സ്മാര്ട്ഫോണ് വില്പ്പനയ്ക്കായി ലഭ്യമാകില്ലെന്ന് കമ്ബനി വെളിപ്പെടുത്തി. മാത്രവുമല്ല, മറ്റൊരു വില്പ്പന തീയതി ഇതുവരെ തീരുമാനിച്ചിട്ടുമില്ല. മോട്ടറോള എഡ്ജ് 20 സ്മാര്ട്ഫോണിന്റെ വില്പ്പന മാറ്റിവച്ചു വില്പ്പന തീയതി മാറ്റിവെച്ചിട്ടും മോട്ടറോള എഡ്ജ് 20 ഇപ്പോഴും പ്രീഓര്ഡറിനായി ലഭ്യമാണ്. ഈ ഹാന്ഡ്സെറ്റിന്റെ പ്രീഓര്ഡര് നാളെ ഉച്ചയ്ക്ക് കൃത്യം 12:00 മണിക്ക് ആരംഭിക്കും. നിങ്ങള്ക്ക് ഈ സ്മാര്ട്ഫോണ് മുന്കൂര് ബുക്ക് ചെയ്യുന്നതിനായി ഫ്ലിപ്കാര്ട്ട് വെബ്സൈറ്റില് പോകാവുന്നതാണ്. എഡ്ജ് 20 ഫ്യൂഷനെ സംബന്ധിച്ചിടത്തോളം ഓഗസ്റ്റ് 27 ന് ഈ ഹാന്ഡ്സെറ്റ് ലഭ്യമാകുമെന്ന് പ്രതീക്ഷിക്കാം. ഇത് ഫ്ലിപ്കാര്ട്ട്, അതുപോലെയുള്ള പ്രധാന ഓഫ്ലൈന് സ്റ്റോറുകള് വഴി ഉച്ചയ്ക്ക് കൃത്യം 12:00 മണി മുതല് ലഭ്യമായി തുടങ്ങും. മോട്ടോ എഡ്ജ് 20 സ്മാര്ട്ട്ഫോണിന്റെ പ്രധാനപ്പെട്ട സവിശേഷതകള് മോട്ടോ എഡ്ജ് 20 സ്മാര്ട്ട്ഫോണില് 144Hz റിഫ്രഷ് റേറ്റുള്ള 6.7ഇഞ്ച് ഫുള് എച്ച്ഡി 1,080x2,400 പിക്സല്സ് ഒലെഡ് മാക്സ് വിഷന് ഡിസ്പ്ലേയാണ് നല്കിയിട്ടുള്ളത്. 576Hz വരെ ടച്ച് ലേറ്റന്സിയും ഈ ഡിസ്പ്ലേയ്ക്ക് ഉണ്ട്. ഇന്ത്യയിലെ ഏറ്റവും കനംകുറഞ്ഞതും ഭാരം കുറഞ്ഞതുമായ 5ജി സ്മാര്ട്ട്ഫോണ് എന്ന പദവിയുമായാണ് കമ്ബനി ഈ സ്മാര്ട്ഫോണ് പുറത്തിറക്കിയിരിക്കുന്നത്. ക്വാല്കോം സ്നാപ്ഡ്രാഗണ് 778 ജി പ്രോസസര് നല്കുന്ന കരുത്തില് പ്രവര്ത്തിക്കുന്ന ഈ സ്മാര്ട്ട്ഫോണില് 8 ജിബി റാമും 128 ജിബി ഇന്റേണല് സ്റ്റോറേജുമാണ് വരുന്നത്. സ്റ്റോറേജ് എക്സ്പാന്ഡ് ചെയ്യാനുള്ള സംവിധാനവും ഇതില് ഉള്പ്പെടുത്തിയിട്ടുണ്ട്. കൂടുതല് വായിക്കുക: ട്രിപ്പിള് റിയര് ക്യാമറ സെറ്റപ്പുമായി റിയല്മി സി21വൈ ഇന്ത്യന് വിപണിയിലെത്തി വിലയും സവിശേഷതകളും മോട്ടറോള എഡ്ജ് 20 പ്രീഓര്ഡറുകള് നാളെ ആരംഭിക്കും, ഇന്ത്യയില് വില്പ്പന മാറ്റിവച്ചു മോട്ടോ എഡ്ജ് 20യില് മൂന്ന് പിന്ക്യാമറകളാണ് വരുന്നത്. എഫ് 1.9 ലെന്സുള്ള 108 മെഗാപിക്സല് പ്രൈമറി സെന്സര്, എഫ് 2.4 ടെലിഫോട്ടോ ലെന്സുള്ള 8 മെഗാപിക്സല് സെക്കന്ഡറി സെന്സര്, എഫ് 2.2 അള്ട്രാവൈഡ് ലെന്സുള്ള 16 മെഗാപിക്സല് സെന്സര് എന്നിവയാണ് ഈ ട്രിപ്പിള് ക്യാമറ സെറ്റപ്പിലെ സെന്സറുകള്. സെല്ഫികള് പകര്ത്തുവാന് 32 മെഗാപിക്സല് ക്യാമറയാണ് നല്കിയിട്ടുള്ളത്. 30W ചാര്ജിങ് സപ്പോര്ട്ടുള്ള 4000 എംഎഎച്ച് ബാറ്ററിയുമുണ്ട്. മോട്ടറോള എഡ്ജ് 20 പ്രീഓര്ഡറുകള് നാളെ ആരംഭിക്കും, ഇന്ത്യയില് വില്പ്പന മാറ്റിവച്ചു മോട്ടറോള എഡ്ജ് 20 യ്ക്ക് 29,999 രൂപയാണ് വില നല്കിയിട്ടുള്ളത്, റിയല്മി ജിടി മാസ്റ്റര് എഡിഷന്, എംഐ 11 എക്സ്, കൂടാതെ മറ്റ് ഫോണുകളുമായും വിപണിയില് മത്സരിക്കുന്നു. ഫ്രോസ്റ്റഡ് എമറാള്ഡ്, ഫ്രോസ്റ്റഡ് പേള് കളര് വേരിയന്റുകളില് ഇത് ലഭ്യമാകും. മോട്ടോറോള എഡ്ജ് 20 ഫ്യൂഷന്റെ വില 21,499 രൂപയും 6 ജിബി128 ജിബി 22,999 രൂപയും 8 ജിബി128 ജിബി, സൈബര് ടീല്, ഇലക്ട്രിക് ഗ്രാഫൈറ്റ് നിറങ്ങളില് ലഭിക്കും. കൂടുതല് വായിക്കുക: സാംസങ് ഗാലക്സി എം 32 5 ജി സ്മാര്ട്ഫോണ് ഈ ആഴ്ച്ച ഇന്ത്യയില് അവതരിപ്പിക്കും source: gizbot.com